open-index/open-wikipedia-markdown huggingface dataset:
דוד חזוני

**דוד חזוני** (נולד ב-1969) הוא סופר, עורך עיתונות ופובליציסט ישראלי אמריקאי. היה העורך הראשי של "תכלת", בהוצאת מרכז שלם וחבר בכיר בארגון ההסברה הפרויקט הישראלי. עורך כיום את המגזין *The Tower* ומכהן גם כעורך משנה ב-*Forward*.

## קורות חיים
חזוני נולד בעיירה פרינסטון בארצות הברית להורים ישראלים. אחיו הוא יורם חזוני, מייסדו של מרכז שלם ונשיאו הראשון. במהלך לימודיו באוניברסיטת קולומביה חזר חזוני בתשובה ועבר ללמוד בישיבה יוניברסיטי, שם סיים תואר ראשון ושני במחשבת ישראל. לאחר מכן סיים תואר שלישי בחוג למחשבת ישראל באוניברסיטה העברית.

בשנת 1994 עלה לארץ ושירת בצה"ל. ב-1996 היה אחד מארבעת מייסדי כתב העת תכלת ובשנים 2004–2007 אף כיהן כעורכו הראשי. אחריו, ועד סגירת "תכלת" ב-2012, כיהן בתפקיד זה אסף שגיב. בשנים הללו גם ערך חזוני וסייע בהוצאת כתביו של הרב פרופסור אליעזר ברקוביץ, אשר עליהם התבססה עבודת הדוקטורט שלו. 

חזוני הוא כיום העורך של המגזין *The Tower* ובנוסף לכך גם כותב דרך קבע על דת ופוליטיקה בכתבי עת ובאתרי אינטרנט שונים. מאמריו מופיעים בין השאר גם באתר האינטרנט של CNN, ובכתבי העת והעיתונים קומנטרי, *Moment*, *Jerusalem Post*, *New York Sun*, *Jewish Ideas Daily*, ניו ריפבליק, ופורוורד. בכתב העת האחרון הוא מכהן כיום גם כאחד העורכים. 

בשנת 2007 תרגם חזוני לאנגלית את ספרה של אמונה אלון, שמחה גדולה בשמים.

חזוני הוא אחד ממייסדי מפלגת "עוז לשוויון בשירות" בראשות עינת וילף שנרשמה בסוף 2024. 

## ספרו
שמאל|ממוזער|150px|הספר "עשרת הדיברות" שיצא בהוצאת כנרת זמורה-ביתן דביר ביוני 2011
בספטמבר 2010 יצא לאור בהוצאת סיימון אנד שוסטר ספרו, "עשרת הדיברות: מה יש לטקסט בן יותר משלושת אלפים שנה להציע לכל אחד מאיתנו". הספר תורגם לעברית ויצא בתחילת יוני 2011 בהוצאת כנרת זמורה-ביתן דביר
. הספר מציע מבט חדש על עשרת הדיברות תוך שהוא משלב פרשנות מקראית בסיפורי חז"ל, והגות מקורית בסיפורים אישיים. בספר סוקר חזוני כל דיבר ודיבר בנפרד ומנסה להעניק הסבר חדש לטקסט הקדום תוך שהוא חושף את החזון האנושי העומד מאחוריהם.
"עשרת הדיברות" היה ברשימת המועמדים הסופיים לפרס הספר היהודי הלאומי, בקטגוריה "הגות יהודית מודרנית" לשנת 2010.

## ראו גם
* הוצאת שלם

## קישורים חיצוניים

* 

* מאמריו של חזוני באתר תכלת
* ביקורת על הספר "עשרת הדיברות" מתוך אתר האינטרנט של הוושינגטון טיימס
* פרק לדוגמה מ"עשרת הדיברות" 
* המלצתו של ספנסר ביילי מהדיילי ביסט על "עשרת הדיברות" 
* אריאל הורוביץ, להפסיק בגאווה, ריאיון עם דוד חזוני על כתב העת 'תכלת' במוסף שבת של מקור ראשון
* 

## הערות שוליים

קטגוריה:בוגרי ישיבה יוניברסיטי
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים ילידי ארצות הברית
קטגוריה:סגל מרכז שלם
קטגוריה:סופרים ישראלים
קטגוריה:עולים בשנות ה-1990
קטגוריה:ישראלים שנולדו ב-1969
רבה בר ירמיה

**רבה בר ירמיה** (נכתב לעיתים בשיבוש: רבא. בירושלמי: **רבי אבא בר ירמיה**) היה אמורא בבלי בדור השני (המאה ה-3), תלמידו של שמואל. מאמריו בתלמוד הבבלי מועטים, והובא מספר פעמים גם בתלמוד הירושלמי. רוב מאמריו נמסרו על ידי רבי זירא, שהיה מהחכמים שהעבירו מאמרים רבים מבבל לארץ ישראל. שכיח הצירוף: "אמר רבי זירא אמר רבה בר ירמיה אמר שמואל", כלומר, האחד בשם השני בשם השלישי. גם רבי אבא מסר בשמו.

התגורר בסורא. רבי זירא שמע ממנו שם דברים בשם רב, ולאחר מכן התברר שרבה בר ירמיה לא שמעם ישירות מרב אלא מרב חמא בר גוריא ייתכן, מכל מקום, שהיה חי עוד בחיי רב.

לפי דעה אחת היה בנו של רב ירמיה בר אבא.

## ממאמריו
*אין להיכנס לבית הקברות לשם עשיית צרכים.
*אישה שקיבלה גט ויש ספק בכשרותו - בעלה עדיין חייב במזונותיה, מכיוון שהיא מנועה מחמתו להינשא לאחר.
*אישה שנאנסה רשאית להינשא מיד ואינה צריכה להמתין שלושה חודשים על מנת לברר את אבהותו של עובר אפשרי.

## קישורים חיצוניים

* 

## הערות שוליים

קטגוריה:הדור השני לאמוראי בבל
קטגוריה:תלמידי שמואל
רשת מלונות רימונים

**רשת מלונות רימונים** היא רשת מלונות בבעלות פורת ניהול מלונות בע"מ. לרשת כיום 3 בתי מלון הממוקמים בירושלים, נהריה ורגבה.

## היסטוריה
בתחילת שנות ה-60 פנו גורמים ממשלתיים לחברת "הכשרת הישוב" וביקשו ממנה להשתלב בענף המלונאות המתפתח בארץ. בעקבות זאת הוקמה חברת "מלונות הכשרת היישוב" ובשנת 1964 רכשה החברה את השליטה במלון השרון הרצליה, שהיו בו אז 146 חדרים. לאחר מכן הקימה מגדל ובו 132 יחידות שחלקן נמכרו לתושבי חוץ כיחידות של מלון דירות. בראשיתה נקראה רשת המלונות "מ.נ.י. - מלונות נופש ישראל".

ב-1997 התקשרה החברה בהסכם זכיינות עם רשת המלונות האמריקאית הווארד ג'ונסון, במטרה למתג את המלונות כחלק מרשת בינלאומית וליהנות מתמיכה וגיבוי של מערכת הזמנות בינלאומית. בעקבות התקשרות זו צורף לשמות כל מלונות החברה שם המותג "הווארד ג'ונסון". ההתקשרות לא הוכיחה עצמה, ומשהתברר כי עלות התגמולים המשולמים לרשת הבינלאומית עולה על הערך המוסף שבהתקשרות זו החליטה ב-2001 הכשרת היישוב להפסיק את השימוש בשם הווארד ג'ונסון ולהסירו משמות המלונות.

בשנים האחרונות ערכה חברת מלונות הכשרת היישוב, המנהלת את רשת מלונות רימונים, שיפוצים בבתי המלון שברשותה ורכשה נוספים. עד שנת 2018 היו לרשת 9 בתי מלון, מהם ארבעה שנרכשו ב-2010, ובהם בסך הכל כ-1,000 חדרים.

לקראת סוף 2019, במקביל למכירת המלונות השונים ברשת, רובם למלונות דן, רכשה פורת ניהול מלונות בע"מ בבעלותו של איש העסקים עמית פורת המחזיק גם ברשת מלונות אוליב את המותג והקניין הרוחני של רשת מלונות רימונים וכיום מחזיקה פורת ניהול מלונות בשתי הרשתות במקביל.

באוקטובר 2023 הוציא בית המשפט המחוזי בחיפה צו עיכוב הליכים לרשת המלונות "אוליב רימונים" מקבוצת פורת מלונות 2022, לאחר שנקלעו לחובות של בין 30 ל-35 מיליון שקל. במהלך דיון, בבית המשפט בחודש נובמבר 2023, טען עו"ד ארז חבר, נאמן הרשת, כי יש אינדיקציות להונאת נושים. בית המשפט אישר להפעיל שלושה בתי מלון ולפתוח בהליכי חדלות פירעון נגד בעל השליטה עמית פורת.

## מלונות הרשת
* רימונים מדיסון נהריה
* רימונים אקוודוקט – רגבה גליל מערבי
* רימונים סיטי סנטר ירושלים

## קישורים חיצוניים
* 

## הערות שוליים

קטגוריה:רשתות בתי מלון ישראליות
מחלת סירופ מייפל

**מחלת סירופ מייפל** (באנגלית: Maple Syrup Urine Disease - MSUD) היא מחלה תורשתית רצסיבית קשה שסימניה הם הידרדרות נוירולוגית, חמצת מטבולית ושתן בעל ריח הדומה לסירופ מייפל, או חילבה (חומר הריח הוא סוטולון, sotolon).

## רקע ומנגנון
חומצות אמינו מסועפות שרשרת (Branched-chain amino acid; BCAA) הן חומצות אמינו עם שייר צד אליפטי מסועף (אטום פחמן הקשור ליותר משני אטומי פחמן). בין חומצות האמינו הנפוצות ישנן שלוש חומצות אמינו מסועפות שרשרת: לאוצין, איזולאוצין וואלין.. חומצות אמינו מסועפות שרשרת הן בין חומצות האמינו החיוניות לאדם שאותן הגוף לא מסוגל לסנתז בעצמו והן מושגות על ידי פירוק חלבונים מהמזון (כדוגמת חלב, בשר וביצים).

המחלה נגרמת כתוצאה מפגם גנטי בקומפלקס חלבונים מפרקי חומצות α-קטו מסועפות שרשרת (Branched-chain alpha-keto acid dehydrogenase complex; BCKDC). הפגם הגנטי עשוי להיות באחד מהגנים הבאים:
* BCKDHA (OMIM: )
* BCKDHB (OMIM: )
* DBT (OMIM: )
* DLD (OMIM: )
כאשר קומפלקס מפרקי חומצות α-קטו מסועפות שרשרת לא מתפקד או מתפקד באופן פגום, עשויה להיות הצטברות רעילה של חומצות אמינו מסועפות שרשרת (לאוצין, איזולאוצין, ואלין) בדם ובשתן. ריכוזים גבוהים של חומצות אמינו אלו רעילים ועשויים לפגוע במוח ובאיברים נוספים. 

## שכיחות ובדיקה
[שמאל|ממוזער|180px|תורשת מחלת סירופ מייפל היא [רצסיבית אוטוזומלית]]
שכיחות תינוק עם מחלה מסוג זה אחד מ-180,000 לידות. אולם המחלה שכיחה יותר בקרב יהודים, מנוניטים ואמיש, בין היתר בגלל אפקט המייסדים. שכיחות המוטציה הנבדקת היא 1:113 ביהודים ממוצא אשכנזי. יכולה להימצא מוטציה לא אשכנזית אצל אשכנזים. 

ניתן לבצע בדיקת סקר גנטית לבדיקת נשאות סמויה למחלה. בדיקת PKU שמתבצעת ביציאה מבית החולים לתינוק ממפה את המחלה.

## סימני המחלה וטיפול
הידרדרות במצב התינוק יכולה להתרחש כבר בימים הראשונים עקב משטר דיאטה שגוי - האכלה בחלב אם או בתרכובת מזון לתינוקות. 

במקרה של האכלה שגויה מצטברות בגוף התינוק חומצות אמינו מסועפות שרשרת, שגופו אינו מסוגל לפרק. לדבר יכולות להיות השלכות הרות אסון, עד כדי מוות. ללא טיפול, הילדים מתים כבר בגיל חודש. דיאטה דלה בחומצות אמינו מסוימות מצליחה לעצור את התקדמות המחלה, אבל לא לרפא נזק שכבר נגרם.

סימנים למחלה: שתן בעל ריח מייפל או חילבה, הקאות, חוסר רצון לאכול, עייפות, פרכוסים, תרדמת, הידרדרות נוירולוגית ועוד.

## קישורים חיצוניים
* 

## הערות שוליים

קטגוריה:הפרעות בחילוף החומרים של חומצות אמינו
פיטר פיליפס

**פיטר מארק אנדרו פיליפס** (באנגלית: **Peter Mark Andrew Phillips**, נולד ב-15 בנובמבר 1977) הוא הנכד הראשון של המלכה אליזבת השנייה, ומספר 19 בסדר הירושה לכתר הבריטי.

## ביוגרפיה
פיליפס נולד בבית החולים סנט מרי בפדינגטון, לונדון, כבנם הבכור של אן, הנסיכה המלכותית ושל בעלה לשעבר, קפטן מארק פיליפס. אחותו, זארה פיליפס, נולדה 4 שנים אחריו. לפיליפס שתי אחיות נוספות שנולדו לאביו משתי נשים שונות. בתור נכדה של המלכה מצד בתה (ולא בנה), פיליפס אינו נושא כל תואר מלכותי. בילדותו אף ביקשה אמו שלא יינתנו לילדיה תארים וחובות מלכותיים.

בדומה לאחותו, פיליפס למד באוניברסיטת אקסטר. כשסיים את לימודיו בשנת 2000, עבד בקנדה עבור מותג המרוצים Williams F1, שם פגש את מי שעתידה להיות אשתו, השחקנית אוטום קלי. לאחר שקלי המירה את דתה והפכה מנצרות קתולית לאנגליקנית, השניים נישאו בארמון וינדזור ב-17 במאי 2008.

פיליפס עובד כמנהל בבנק המלכותי של סקוטלנד. במסגרת עבודתו התגוררו בני הזוג בהונג קונג, וכיום הם חיים בלונדון.

ב-29 בדצמבר 2010 נולדה בתו הבכורה של פיליפס ונינתה הראשונה של המלכה אליזבת, סוואנה פיליפס. היא הוטבלה ב-23 באפריל, ימים ספורים לפני חתונתם של הנסיך ויליאם וקייט מידלטון. ב-2012 נולדה בתו השנייה, אילה (Isla).

הם התגרשו ב-14 ביוני 2021.

## סדר הירושה לכתר הבריטי

## קישורים חיצוניים

קטגוריה:בית וינדזור: אישים
קטגוריה:בוגרי אוניברסיטת אקסטר
קטגוריה:אנגלים שנולדו ב-1977
Cyanide & Happiness

ממוזער
**Cyanide & Happiness** (תרגום מילולי מאנגלית: "ציאניד ושמחה") הוא קומיקס יומי שמועלה באתר אקספלוסם (explosm.net). הקומיקס נכתב על ידי ארבעה כותבים קבועים, ולעיתים גם על ידי "כותבים אורחים".

הקומיקס מאופיין בהומור שחור, משחקי מילים, בדיחות קרש, ובדיחות היגיון. בנוסף, הקומיקס מאופיין באנטי הומור, לעיתים קרובות רצועות הקומיקס הן חסרות פאנץ' ליין במכוון.

הקומיקס פופולרי מאוד, וזוכה לכמיליון כניסות מדי יום. נכון ליוני 2011, הוא ממוקם במקום ה-2,216 בדירוג הפופולריות של אלכסה.

## מקור השם
מקור השם הוא מרצועת הקומיקס שפורסמה באתר ב-15 באפריל 2005. ברצועה זו מישהו מציע למישהו אחר לקנות צמר גפן מתוק. הקונה שואל מה הרכיבים, והמוכר עונה "ציאניד ושמחה". הקונה קורא מייד: "שמחה? מעולה! תביא לי ארבעה כאלה!"

## סגנון
הקומיקס מצויר בסגנון פשוט מאוד, כאשר כל הדמויות מצוירות כדמויות גפרורים בעלות עיניים ופה בלבד. כמעט כל הגברים קירחים, כשהם נבדלים רק בצבע החולצה, או פריטי לבוש נוספים. לנשים יש שיער. רוב הרצועות הן באורך של ארבעה ריבועים, אך יש גם רצועות ארוכות יותר. בנוסף לרצועות הקומיקס, באתר מפורסמים גם סרטונים רבים, שעשויים באותו הסגנון.

הבדיחות בקומיקס מאופיינות בהומור שחור, כאשר חלקן נועדו לזעזע ולא רק להצחיק. יש גם שימוש נרחב במשחקי מילים, ובפארודיות על משחקי מילים. לעיתים קרובות הדמויות שוברות את הקיר הרביעי ומתייחסות לקוראים או להיותם מצוירים. ארבעת הכותבים נבדלים זה מזה בסגנון הציור וסגנון הבדיחות, אולם יש דמיון רב בין ארבעתם. אחת לכמה זמן נכתבות רצועות על ידי כותבים אורחים, המנסים לחקות את סגנון הציור והכתיבה של הכותבים.

אחת לכמה זמן, הכותבים מחליטים על "שבוע קומיקס מדכא", שבו הבדיחות הן "שחורות" באופן יוצא דופן, ולעיתים אף אינן מנסות להצחיק.

## האתר אקספלוסם
האתר "אקספלוסם" (explosm.net) הוא האתר שבו מתפרסם הקומיקס. האתר הוקם על ידי רוב דנבלייקר, דייב מקאלפטריק ומאט מלווין (שלושה מהכותבים) עוד לפני שהקומיקס החל להתפרסם במתכונת הנוכחית. הוא עסק בקומיקס, אך גם באמנות באופן כללי. האתר תפס תאוצה עם הצטרפותו של קריס וילסון (הכותב הרביעי) והתחלת פרסום הקומיקס. כיום האתר משמש בעיקר כבמה לפרסום הקומיקס, אך יש בו גם פורומים שעוסקים במגוון נושאים, וחנות אינטרנט שבה מוכרים מוצרים הקשורים לקומיקס. מרבית ה"כותבים האורחים" הם חברי הפורומים, והם מפרסמים את הרצועות שהם כותבים בפורום לפני פרסומם כחלק מהקומיקס.

## קמפיין "תכניסו את דייב לאמריקה"
בשנת 2010 הכותב דייב מקאלפטריק, תושב אירלנד, רצה לנסוע לארצות הברית לתקופה מסוימת כדי לעבוד במשותף עם הכותבים האחרים, אך הוא לא קיבל ויזת אומנים (ויזה הניתנת לרוב לאומני במה שרוצים להופיע בארצות הברית וכדומה). הכותבים החליטו לפתוח עצומה תחת הכותרת "תנו לדייב להיכנס לאמריקה" (let dave into america) ולפרסמה באתר הקומיקס. העצומה צברה יותר ממאה אלף חתימות בשלושה שבועות, ובחודש ספטמבר דייב קיבל ויזת אומנים ונסע לארצות הברית.

## קישורים חיצוניים

* 

קטגוריה:ובקומיקס
הסייח השחור

**הסייח השחור** (באנגלית: **Black Beauty**) הוא רומן של הסופרת האנגלייה אנה סואל משנת 1877. הוא מספר את קורותיו של סוס שחור בגוף ראשון, העובר בין בעלים שונים ומספר את חוויותיו בכפר ובעיר. במקור נכתב הספר למבוגרים, אך עם הזמן הפך לקלאסיקת ילדים ונוער. עם השנים נמכרו יותר מ-50 מיליון עותקים של הספר, מה שהופך את הספר לאחד מרבי המכר הגדולים של כל הזמנים. 

הספר מבקש לטפח יחס של חמלה כלפי סוסים, ויוצא בביקורת נגד העבדה של סוסים עד אפיסת כוחות, הצלפות מרובות, השימוש בסכי עיניים ובעיקר נגד השימוש ברסנון (check-rein), סוג של רסן המגביל את תנועת הצוואר של הסוסים ומאלץ את הסוסים להישאר בתנוחה זקופה, שהשימוש בו היה פופולרי מאוד בתקופה הוויקטוריאנית. מספר שנים לאחר פרסום הספר קמה באנגליה "התנועה נגד השימוש ברסנון", ומספר ארגונים שונים להגנת בעלי חיים פעלו למניעת השימוש בו.

## עיבודים
הספר עובד לקולנוע מספר רב של פעמים, החל מ-1917. בעקבות מעמדו כקלאסיקה לילדים ונוער, הופקו גם כמה סרטי הנפשה בעלי אותו שם, המבוססים על הספר. בשנת 1972 החלה הקרנה של סדרת טלוויזיה "הקסם השחור" שמבוססת על הספר. בשנת 1978 הופק סרט הנפשה לטלוויזיה על ידי אולפני האנה ברברה. בשנת 1987 הופק סרט הנפשה על ידי אולפני ההנפשה ברבנק, ובשנת 1995 הופק סרט הנפשה שהופץ ישירות לוידאו על ידי Jetlag Productions. בשנת 2020 עובד הספר לסרט שהוזרם לצפייה ישירה בדיסני+.

בשנת 2011 הסרט עובד להצגה שעלתה באנגליה.

## תרגומים לעברית
הספר תורגם פעמים רבות לעברית, במספר שמות שונים.
*שחור ונאוה, הוצאת אמנות, תרגם ראובן גרוסמן, צייר נחום גוטמן, 263 עמודים, 1944 ו-1966
*היפהפה השחור, לדורי, 1966
*הקסם השחור, תרגמה דניאלה שליט, הוצאת זמורה ביתן, 209 עמודים, 1979
*הקסם השחור (מהדורה מקוצרת), תרגם נעם רחמילביץ', הוצאת עופרים, 173 עמודים, 2002
*הסיח השחור, תרגם אלון אלטרס, בהוצאת מודן-אוקיינוס, סדרת הרפתקה: סופרים מתרגמים קלאסיקה, 270 עמודים, 2011

## קישורים חיצוניים

* 
* אריאל צבל, יופי שחור: ספרה של אנה סואל, חיי סוס המנוצל בידי בני-אדם בספר ילדים פופולרי באתר אנימלס
* 

## הערות שוליים

קטגוריה:ספרים בריטיים
קטגוריה:ספרי ילדים ונוער
קטגוריה:סוסים בתרבות
קטגוריה:ספרי 1877
קטגוריה:זכויות בעלי חיים: ספרות
קטגוריה:ספרי הוצאת לדורי
קטגוריה:ספרי זמורה ביתן
קטגוריה:ספרי הוצאת מודן
קטגוריה:ספרי סדרת הרפתקה
קטגוריה:ספרים על בעלי חיים
שמורת הקרנפים והאריות

**שמורת הקרנפים והאריות** או **פארק הקרנפים והאריות** (באנגלית: **Rhino and Lion Nature Reserve** או **Rhino and Lion Park**) היא שמורת טבע במחוז חאוטנג שבדרום אפריקה. השמורה משתרעת על פני שטח בן 12,000 דונם, והיא מהווה מקום מחיה של מגוון מיני בעלי חיים פראיים שניצודים בידי האדם ובעלי חיים הנתונים בסכנת הכחדה. השמורה ממוקמת כ-40 ק"מ צפונית-מערבית ליוהנסבורג, העיר הגדולה ביותר בדרום אפריקה, באזור האתרים הפרהיסטוריים המכונה בשם "ערש המין האנושי", שהוכרז כאתר מורשת עולמית ב-1999.

השמורה, הנתונה בבעלות פרטית, הוקמה ב-1985, אז כללה רק שני פרטי קרנף רחב-שפה שחיו בתוך גבולותיה. ב-1990 נפתחה השמורה למבקרים. כיום חיים בגבולותיה מעל 600 מינים של בעלי חיים. תיירים המגיעים למקום יכולים לערוך סיור מודרך ברחבי השמורה, שמתקיים ברכב עם גג פתוח, ובו יכולים לחזות התיירים ביותר מ-30 מינים שונים המשתכנים בשמורה. עם בעלי החיים המצויים בשמורה נמנים אריות, נמרים, קרנפים, מיני תאו, ברדלסים, היפופוטמים, תנינים, מעל 20 מיני אנטילופה (בהם ראם הצבי), מעל 200 מיני ציפורים ועוד. בעקבות הצלחתה של תוכנית שיושמה בשמורה, לרבייה של מין הזאב הטלוא, המצוי בסכנת הכחדה, הורחבו מאמצי הרבייה לטיגריס הבנגלי ולטיגריס הסיבירי, שניהם מינים בסכנת הכחדה, וכן לאריה הלבן, שמהווה מוטציה גנטית נדירה.

מבקרי השמורה יכולים לבקר גם באזור להאכלת החיות ובפינת ליטוף. כמו כן, ישנו בשמורה מתחם הקרוי "מסעדת הנשרים", בו נשרים מסביבתה יכולים לאכול פגרים שתורמים חקלאים מקומיים; עד 200 נשרים ניזונים בה בו-זמנית.

השמורה אף כוללת אזורים נוספים לרווחת המבקרים, כגון בתי נופש, אזור פיקניק וברביקיו, מסעדות, אזורי משחקים ואולם כנסים.  

## קישורים חיצוניים

*אתר השמורה 
*שמורת הקרנפים והאריות בחאוטנג, באתר שמורות הטבע של דרום אפריקה 
*שמורת הקרנפים והאריות , באתר unwind.co.za 
*שמורת הקרנפים והאריות, באתר sa-venues.com 
*פארק האריה והקרנף, באתר injohannesburg.co.il

קטגוריה:דרום אפריקה: שמורות טבע
קטגוריה:חאוטנג
קטגוריה:אריות בתרבות
קטגוריה:קרנפים בתרבות
מכסימיאנוס

**מכסימיאנוס** (**Maximianus**; המאה השישית לספירה) היה משורר לטיני שזכה לכינוי "אחרון המשוררים הרומאים".

## חייו
לא ידוע לנו דבר על חייו של מכסימיאנוס מלבד מה שניתן להסיק משירתו. הוא כתב שמוצאו היה מן האטרוסקים, ותיאר את ימי נעוריו ובגרותו כידידו של בואתיוס, שאותו כינה: "החוקר הגדול של דברים גדולים." הוא כתב שבימי זקנתו נשלח כשגריר אל חצרו של קיסר האימפריה הביזנטית בקונסטנטינופול. מלומדים אחדים סבורים כי שירתו כוללת גם את דבריהם של מחברים אחרים, ולכן לא ניתן להסתמך על השם מכסימיאנוס כדי לקבל אינפורמציה מהימנה על משורר זה.

## שירתו
שירת מכסימיאנוס בדרך כלל מחולקת לשש אלגיות. היא עוסקת בניגוד שבין צרות הזקנה לבין חוסן הנעורים והאהבה. האלגיה הראשונה והארוכה ביותר עוסקת באומללותו של זקן שחייו כחיי מת שעודנו בחיים.

דוגמה: "אויה! איזה חלק נשאר לזקנים בחיים?" או "העולם מלא אנשים שונים וכל אחד נהנה מדברים אחרים, אבל לא כל העיסוקים מתאימים לכל גיל." או "הרופאים מאלצים אותנו לוותר על הרגלינו, ואנו חדלים מלחיות כדי להמשיך בחיינו. האם חייב אני להחשיב כחיים אנשים המנועים מלראות את אור היום ושאינם נושמים אוויר חופשי?" 

האלגיה השנייה מתארת את אהבתו הרבה לליקוריס שנטשה אותו כאשר החל להזדקן. באלגיות השלישית והרביעית הוא מתאר את תשוקת נעוריו לאקילה ולקנדידה. האלגיה החמישית מספרת על אהבתו הנכזבת לנערה יווניה כשהיה שגריר במזרח, ועל תגובתה לחוסר האונים שלו שבא עליו בגלל זקנתו. האלגיה השישית מורכבת משתים עשרה שורות המביעות את האימה מן המוות הקרב ובא.

## מורשתו

למרות הטקסט האירוטי, חרוזיו של מכסימיאנוס היו חלק של לימודי השירה הלטינית בבתי הספר היסודיים של המאה האחת עשרה ושל המאה השתים עשרה. אולי מפני השימוש בשירתו בחינוך היסודי, אנו מוצאים את הדיה אצל מחברים רבים של ימי הביניים. פואמה אנגלית בשם "ייסוריו של מכסימיאנוס" מבוססת על האלגיה הראשונה שלו. השימוש שעשה ג'פרי צ'וסר בשירת מכסימיאנוס היה נושא למחקר על ידי מלומדים אחדים.

אם כי שירתו של מכסימיאנוס הופיעה בדפוס כבר בשלהי המאה החמש עשרה, רק בשנת 1501 היא זכתה לתשומת לבם של מלומדי הרנסאנס, אחרי שנערכה על ידי פומפוניוס גוריקוס מנאפולי. הוא פרסם אותה כשירתו של קורנליוס גאלוס - המשורר הרומאי בן המאה הראשונה לפנה"ס ששירתו אבדה. טעות זו גרמה לשירת מכסימיאנוס להיות מיוחסת לגאלוס במשך מאה שנה.

## קישורים חיצוניים

קטגוריה:משוררים רומאים
קטגוריה:אישים שחיו במאה ה-6
קופיקאט (קומיקס)

**קופיקאט** (באנגלית: **Copycat**, "חקיינית") היא דמות בדיונית של נבלת-על מוטאנטית שהופיעה בחוברות הקומיקס ביקום מארוול קומיקס.

קופיקאט היא האלטר אגו של ונסה ג'רלדין קרלייל, מוטאנטית המסוגלת לשנות את צורתה ולחקות כל אדם או חיה. תחת פיקודו של טוליבר - יריבם של קייבל ווולברין, קופיקאט הסתננה לקבוצת אקס-פורס בדמותה של דומינו, בזמן שזו הייתה אסירה. המשימה שלה הייתה לפוצץ את מטה הקבוצה כדי להרוג את קייבל, אך היא נקשרה לחברי הצוות ונכשלה במשימתה. טוליבר שלח את דדפול כדי לאלץ אותה להפעיל את הפצצה או לשים את הפצצה במקומה במידה ותסרב. דדפול גילה לאקס-פורס את הכיסוי של קופיקאט, והשאיר אותם למות לאחר הפיצוץ מבלי לדעת כי האקס-פורס כבר ברחו.

למשך תקופה קצרה, ונסה התחבאה תחת הזהות השקרית של התאומה של אחת מחברותיה, טינה ולנטינו. דדפול וסלוגו שותפו חשבו שהרגו את ונסה אך הרגו במקומה את טינה. קופיקאט עברה לגור עם גאריסון קיין בסן פרנסיסקו עד שקייבל מצא אותם. כולם עברו אל יקום כיס, שם לחמו בפסיכו-מן. מאוחר יותר, היא נפרדה מקיין וחזרה כדי להתגורר עם דדפול. אולם, רגשותיו של דדפול כלפי סיירין גדלו, ולכן קופיקאט לקחה את זהותו כדי לתקוף את סיירין מתוך מטרה לחבל במערכת היחסים.

כעבור זמן, קופיקאט נתפסה על ידי פרויקט "נשק אקס". הטיפולים שנעשו בה גרמו לאובדן זיכרונה, והיא שכחה את משימתה.
סייברטות' גייס את דדפול להרוג את קופיקאט, אך הוא ניסה להזהיר אותה, ולכן "נשק אקס" שלחו את קיין להרוג את שניהם. באמצעו של קרב, דדפול השאיר את קופיקאט בגן חיות מקומי כשהיא לכודה בצורת גורילה יחד עם הגורילות האחרות כדי להילחם בקיין. כשדדפול חזר, הגורילות האחרות היו מתות וקופיקאט גססה מפצעיה שנגרמו על ידי סייברטות'.

בסרט הקולנוע "אקס-מן 2", שמה של קופיקאט מופיע כאשר מיסטיק עוברת על הקבצים במחשב של ויליאם סטרייקר. השחקנית מורנה בקארין גילמה את דמותה של ונסה קרלייל בסרט הלייב אקשן "דדפול" שיצא ב-2016, ושבה לגלם אותה בסרט ההמשך "דדפול 2" (2018).

## ראו גם
* מיסטיק

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:נבלי על במארוול קומיקס
ששון עבדו

ממוזער
**ששון עבדו** (1922 – 25 במרץ 1994) היה כנר ומלחין ישראלי.

## חייו
עבדו גדל בבגדאד שבעיראק. סבל מילדותו מראייה לקויה, ונשלח לבית ספר לעיוורים. הוא למד לנגן בכינור והחל להופיע באירועים מגיל צעיר. עבדו זומן לרדיו הממלכתי העיראקי, שם החליף את סלאח אל-כוויתי בתזמורת הרדיו הממלכתית וניגן בה באופן קבוע והיה הכנר המוביל בתזמורת, עד לעלייתו לארץ ישראל. 
בשנת 1951 הוא עלה לישראל. תחילה הוא הופיע בארץ באירועים פרטיים וכעבור מספר שנים הוא הצטרף לתזמורת רשות השידור, שהחלה לפעול בשנות החמישים. בתחילת שנות ה-60 קיבל קביעות ברשות השידור, בהמלצת הכנר הנודע יהודי מנוחין.

הוא נחשב לבר-סמכא בכל הנוגע למוזיקה העיראקית והיה המוביל בתחום זה בתזמורת. במסגרת תפקידו כאחראי על המוזיקה העיראקית הוא דאג לקדם זמרים רבים ביניהם פלפל גורג'י, סברי כלף ועוד.

עבדו הלחין ועיבד שירים רבים וכן לימד שירה זמרים רבים. הוא ניגן בתזמורת רשות השידור עד ליציאתו לגמלאות.

עבדו נפטר בתל אביב בשנת 1994, פחות משנה לאחר פטירת רעייתו, סביחה. הוא הותיר אחריו חמישה ילדים.

## קישורים חיצוניים

* תקסים כינור: נַהְוַ’נְד, קול ישראל בערבית, 6 במרץ 1970. הקלטת שמע באתר הספרייה הלאומית

קטגוריה:מלחינים ישראלים
קטגוריה:מלחינים יהודים עיראקים
קטגוריה:מוזיקאים עיוורים
קטגוריה:ילדי פלא במוזיקה קלאסית
קטגוריה:נגנים ישראלים
קטגוריה:נגנים יהודים עיראקים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:חברי תזמורת קול ישראל בערבית
קטגוריה:נכים ישראלים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1922
קטגוריה:ישראלים שנפטרו ב-1994
EOS (חברה)

**EOS GmbH** (Electro Optical Systems) היא יצרנית לייזר סלקטיבי (SLS) ומערכות DMLS שנוסדה בגרמניה בשנת 1989 על ידי ד"ר הנס לנגר. מערכותיה נמכרות ב-32 מדינות, והכנסותיה בשנת 2010 עלו על 60 מיליון יורו. החברה מעסיקה למעלה מ-300 עובדים ברחבי העולם, מתוכם 250 במטה החברה ליד מינכן.

EOS נחשבת לפורצת דרך בתחום המטלורגיה. מערכות EOS מאפשרות בין היתר יצור מוצרים על ידי הדפסה תלת־ממדית תעשייתית בחומרים שונים הכוללים הן חומרים פלסטיים (הזרקת פלסטיק) והן חומרים מתכתיים.

מוצרי החברה נמכרים לחברות בתחומים שונים כגון: אווירונאוטיקה, רפואה, אלקטרוניקה והנדסת מערכות תקשורת.

בישראל מופצים מוצרי EOS על ידי חברת L.R.P.S.

## מחלקות החברה
החברה מחולקת לשלוש מחלקות עיקריות:
* EOSINT P - אחראית על יצור מודלים, אבות טיפוס ולבסוף מוצרי פלסטיק.
* EOSINT M - אחראית ליצור חלקים וכלי תפעול למערכות הזרקת אבקת מתכות.
* EOSINT S - אחראית ליצור ישיר של תבניות יציקה עבור מתכות יצוקות.

## ראו גם
*הדפסה תלת-ממדית

## קישורים חיצוניים

* 
* אתר EOS
* על העטיפה של מגזין האקונומיסט, 12 בפברואר 2011

## הערות שוליים

קטגוריה:חברות גרמניות
ברוך שפיגל

**ברוך שפיגל** (נולד ב-1948) הוא תת-אלוף במילואים בצה"ל, כיהן כמפקד חטיבת גולני וסגן מתאם פעולות הממשלה בשטחים.

## ביוגרפיה
שפיגל נולד באיטליה התגייס לצה"ל בנובמבר 1966 לחטיבת גולני ושירת בסיירת החטיבתית. בגולני עבר מסלול הכשרה כלוחם, קורס מ"כים חי"ר וקורס סיור, והשתתף באימונים ופעילות מבצעית במסגרת הסיירת והחטיבה. שפיגל לחם במלחמת ששת הימים ובמלחמת יום הכיפורים לחם כאיש מילואים בסיירת בקרב החרמון. לאחר המלחמה שב לשירות קבע, השלים קורס קציני חי"ר בהצטיינות ושירת כמפקד מחלקה, סמ"פ ומפקד פלוגה בגדוד 51, סגן מפקד גדוד 13 (גדעון) וקצין האג"ם של החטיבה. קודם לדרגת סגן-אלוף ומונה למפקד גדוד 12 (ברק) והוביל אותו במלחמת לבנון הראשונה. לאחר המלחמה פיקד על בסיס האימונים החטיבתי. שירת כסגן מפקד חטיבת הנח"ל בשנים 1984–1985.

ב-1985 קודם לדרגת אלוף-משנה ומונה למפקד חטיבה 408, חטיבת חי"ר במילואים וב-1986 מונה למפקד בית הספר למ"כים. ב-1988 מונה למפקד חטיבת גולני, פיקד על הכוחות בשטח במבצע כחול וחום. בהמשך שירותו פיקד על יחידת הקישור לכוחות זרים בשנים 1992 עד 1995 וכסגן מתאם פעולות הממשלה בשטחים בשנים 1995 עד 1998.

לאחר שחרורו התבקש לחבר דו"ח לרמטכ"ל בנושא החיכוך בין הצבא, התושבים הפלסטינים והגורמים הבינלאומיים. וכן דו"ח בנושא מבצע חומת מגן ואירועי הקרב בג'נין 2002 על רקע הביקורת על ישראל. ב-2004 מונה לעוזר שר הביטחון ועמד בראש ועדה לבדיקת התנהלות צה"ל ומג"ב במחסומים בשטחים, בראש צוות לפתרון בעיות הומניטריות במרחב התפר וכאחראי למעקב אחר ההתנחלויות וקביעת גבולות התיחום והגידול הטבעי שלהם, בהתאם להבנות ממשלת ישראל עם ממשל ממשל ג'ורג' ווקר בוש.

שפיגל שימש יועץ לקרן לשיתוף פעולה כלכלי וכיועץ לנשיא המדינה בנושא פרויקטים אזוריים. במהלך מבצע עופרת יצוקה מונה לעמוד בראש המטה ההומניטרי שמטרתו לענות על צורכי האוכלוסייה הפלסטינית.
[ממוזער|269x269 פיקסלים|שפיגל מבקר אתר של פרויקט [חץ הדורות בחמת גדר]]

## לקריאה נוספת
* אהוד ערן, **תמצית געגוע - סיפורו של [[ארז גרשטיין]] והמלחמה בלבנון**, ידיעות ספרים, 2007.

## קישורים חיצוניים
* .
* ברוך שפיגל, באתר חטיבת גולני.
* .
* .
* .

## הערות שוליים

קטגוריה:ישראלים ילידי איטליה
קטגוריה:לוחמי סיירת גולני
קטגוריה:תתי-אלופים בצה"ל
קטגוריה:מפקדי חטיבת ביסלמ"ח
קטגוריה:מפקדי גדוד 12
קטגוריה:מפקדי חטיבת גולני
קטגוריה:עובדי משרד הביטחון
קטגוריה:דרכנו (ארגון)
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
קטגוריה:ישראלים שנולדו ב-1948
אלווד מיד

**אלווד מיד** (אנגלית: Elwood Mead; 16 בינואר 1858 - 26 בינואר 1936) היה פרופסור, פוליטיקאי ומהנדס, ראש לשכת הטיוב של ארצות הברית במחלקת הפנים של ארצות הברית בשנים 1924–1936, בהם הוקמו בין השאר, סכר גרנד קולי וסכר הובר.

## חייו
מיד נולד בכפר פטריוט שבדרום מזרח אינדיאנה. הוא קיבל תואר ראשון במדעים בהתמחות בחקלאות מאוניברסיטת פרדו בשנת 1882. הוא לימד מתמטיקה בקולג' החקלאי של קולורדו בשנים 1883-1884 ו-1886–1888 ובין לבין קיבל תואר מוסמך בהנדסה אזרחית. בשנת 1888 הוא מונה למהנדס של וויומינג ועם הפיכתה למדינה עסק בניסוח חוקי המים שלה. החוקים שניסח היוו מודל לחוקי מים ברוב מדינות מערב ארצות הברית, כמו גם לאוסטרליה, ניו זילנד, דרום אפריקה וקנדה. בשנת 1899 עבר לוושינגטון ונטל על עצמו תפקיד של יועץ לענייני השקיה במשרד הניסיונות של מחלקת החקלאות של ארצות הברית. בשנת 1901 ידו הימנית נדרסה על ידי קרון טרולי, בעת שהוא ניסה לטפס לתוכה. בשנת 1904 הוא קיבל תואר דוקטור לשם כבוד מאוניברסיטת פרדו על תרומתו לתחום ההשקיה, ומאז נודע כד"ר מיד.

בין השנים 1907–1915 הוא כיהן כיו"ר ועדת הנהרות ואספקת מים בוויקטוריה, אוסטרליה. עם שובו לארצות הברית הוא התמנה לפרופסור באוניברסיטת קליפורניה והיה יו"ר ועדה ציבורית של קליפורניה לניצול יעיל של הקרקע. בתקופה זאת הוא פעל לביצוע תוכניות להתיישבות כפרית מתוכננת. על פעלו בתקופה זאת הוא צוין כאחד מגדולי המארגנים של תנועת התיישבות. בשנת 1924 הוא מונה על ידי נשיא ארצות הברית, קלווין קולידג', לראש לשכת הטיוב של ארצות, חלק ממחלקת הפנים של ארצות הברית.

בשנת 1923 הגיע מיד לארץ ישראל בהזמנת ההסתדרות הציונית כדי לבחון את ההתיישבות החקלאית. בדו"ח שלו הוא הציע לפתח תעשייה בענפים הקשורים לחקלאות וביקר את התלות המופרזת של היישובים החקלאיים במימון של המוסדות הלאומיים, תלות המביאה לדבריו בזבוז בגלל הידיעה שיש מי שיכסה את הגירעונות. הוא שב לארץ ישראל ב-1927 כאחד המומחים שנלוו לוועדת הסוכנות, שבאו להמליץ המלצות לגבי כלכלה, בנקאות, תעשייה, התיישבות, עבודה ובריאות בארץ ישראל. מיד תקף את שיטות ההתיישבות בארץ ישראל וכתב נגד השיוך המפלגתי של היישובים החקלאיים והאפליה נגד המפלגות שאינן שייכות להסתדרות בהקמת יישובים. מיד גם המליץ שלא להשקיע בהתיישבות בנגב מדרום לבאר שבע.

## קישורים חיצוניים

* J. M. Powell, "Mead, Elwood (1858-1936)", *Australian Dictionary of Biography*, Volume 10, Melbourne University Press, 1986, pp 467–468.

## הערות שוליים

קטגוריה:אמריקאים ילידי אינדיאנה
קטגוריה:מהנדסים אמריקאים
קטגוריה:בוגרי אוניברסיטת פרדו
קטגוריה:סגל אוניברסיטת קליפורניה בברקלי
קטגוריה:אמריקאים שנולדו ב-1858
קטגוריה:אמריקאים שנפטרו ב-1936
ביתן בצלאל

שמאל|ממוזער|250px|ביתן בצלאל בצמוד אל שער יפו בירושלים

**ביתן בצלאל** ליד שער יפו בירושלים היה מבנה עץ מצופה פח עם גג משונן ומגדל, אשר הוקם מחוץ לחומות העיר העתיקה בשנת 1912. המבנה כלל חנות ואולם תצוגה למוצרי בצלאל, בית מדרש לאמנות ולמלאכות-אמנות, שנועדו במיוחד עבור התיירים והעוברים ושבים בדרכם אל העיר העתיקה וביציאה ממנה.

המבנה פורק ביוזמת מושל ירושלים רונלד סטורס, לאחר כיבוש ירושלים בידי הבריטים במלחמת העולם הראשונה. סטורס טען כי הביתן אינו הולם את האופי ההיסטורי של העיר העתיקה. הריסת המבנה נעשתה כחלק משיפוץ מבנה מגדל דוד על ידי האגודה למען ירושלים שבראשה עמד סטורס, ותאמה את עוינותו לסגנון "התנ"כי" שהנהיג בוריס שץ מייסד "בצלאל".

צילום של הביתן הופיע בסרטו של יעקב בן דב "יהודה המשוחררת" (1918).
## גלריה

File:Bezalel pavilion 001.jpg|ביתן בצלאל (1912)
קובץ:דואר היום 3 באוקטובר 1919.jpg|פרסומת לתוצרת בתי המלאכה של בצלאל (1919)

## לקריאה נוספת
* שבתי זכריה, ביתן בית ספר "בצלאל" ליד מגדל דוד, בתוך: סוחרים ובעלי מלאכה יהודים בירושלים העתיקה בעבר, ירושלים תשס"ב, עמ' 63–65

## קישורים חיצוניים
*
* הודעה על פתיחת "ביתן בצלאל" בשער יפו - 1913 באתר פליקר

## הערות שוליים

קטגוריה:בצלאל, בית מדרש לאמנות ולמלאכות-אמנות
קטגוריה:ירושלים: מבנים
קטגוריה:שער יפו
קטגוריה:ירושלים: מבנים שנהרסו
דוקטור לתאולוגיה

**דוקטור לתאולוגיה** (Doctor of Divinity, ראשי-תיבות .D.D או DD, בלטינית Divinitatis Doctor) היא דרגה אקדמית מתקדמת בתאולוגיה. בעבר היא הוענקה למי שהורשה על ידי אוניברסיטה להורות תאולוגיה נוצרית או נושאים דתיים קשורים. התואר מוענק לאנשים שהקדישו את חייהם לעיסוקים תאולוגיים או לשיפור הקהילה. תוכנית אקדמית זו, המוצעת בדרך כלל באמצעות אוניברסיטאות וסמינרים תאולוגיים, מדגישה מחקר עצמאי ומגיעה לשיא בעבודת דוקטורט הניתנת לפרסום. בדרך כלל לוקח חמש עד שבע שנים להשלים תוכנית זו. בעבר, בממלכה המאוחדת, דוקטור לתאולוגיה היה התואר הגבוה ביותר שהוענק על ידי אוניברסיטאות, והוא ניתן על פי רוב למלומד דתי בעל מעמד וייחוד. סטודנטים יכולים גם לזכות בתואר דוקטור לתאולוגיה (ThD), המתמקד ביישום תורות תאולוגיות על קהילות דתיות. אפשרויות ההתמחות בתוכניות אלה כוללות אתיקה דתית, היסטוריה של הנצרות והיסטוריה של היהדות. רוב הסטודנטים המסיימים את תוכניות הדוקטורט באלוהות עוסקים בתפקידי מחקר אקדמיים במכללות ובאוניברסיטאות.

כיום, בארצות הברית, דוקטור לתאולוגיה מוענק על פי רוב כתואר לשם כבוד. 

## הערות שוליים

קטגוריה:תארים אקדמיים
עלייתו של אפוקליפס

**עלייתו של אפוקליפס** היא מיני-סדרת קומיקס במהדורה מוגבלת שפורסמה בין אוקטובר 1996  לינואר 1997 על ידי מארוול קומיקס, הסדרה נכתבה על ידי טרי קאבאנו וג'יימס פלדר ואוירה על ידי אדם פולינה ואנטוני ויליאמס.

חלק ניכר מן העלילה עובד לסרט הקולנוע "אקס-מן: אפוקליפסה".

## תקציר העלילה
לפני 5000 שנים, תינוק נמצא במדבר המצרי על ידי חבורה של נוודים שודדים. הילד גדל ונקרא בשם עין סבאח נור על ידי מנהיג השבט, בעל, אשר מלמד את הילד את הישרדותם של החזקים. במהלך אותה תקופה, מצרים נשלטת על ידי פרעה ראמה-תות, אשר למעשה הוא הנוסע בזמן קאנג הכובש, שהגיע מהעתיד כדי להכתיר את עין סבאח נור כיורשו, בשל העובדה כי הילד יגדל ויהפוך למוטאנט החזק ביותר ואחד היצורים הידועים לשמצה בהיסטוריה. השבט של נור נהרס על ידי צבאות של תות. לפני שבעל מת, הוא אומר לנור כי הוא מיועד לדברים גדולים. נור מחפש נקמה ונוסע לעיר של ראמה-תות שם הוא מסתתר, מתחזה לעבד ומתאהב בנפרי, אחותו של אוזאימאנדיאס, הגנרל של תות. לבסוף נור נדחה על ידי נפרי, כשהיא רואה את פרצופו המעוות. הכוחות המוטאנטיים שלו מתעוררים, הוא משעבד את אוזאימאנדיאס בזמן שראמה-תות בורח. הוא מכנה את עצמו אפוקליפס ומתחיל לחסל את החלשים.

## קישורים חיצוניים
* עלייתו של אפוקליפס בפרויקט פאנדום של מארוול קומיקס

קטגוריה:אירועים במארוול קומיקס
קטגוריה:קומיקס על מסע בזמן
מרגו דידק

**מלגוז'אטה "מרגו" דידק** (בפולנית: **Małgorzata Dydek**; 28 באפריל 1974 – 27 במאי 2011) הייתה כדורסלנית פולנייה ששיחקה בעמדת הסנטר.
## קריירה
לאחר שנבחרה ראשונה בדראפט 1998 שיחקה דידק במספר קבוצות WNBA. בתקופתה הייתה ידועה כשחקנית הכדורסל המקצוענית הגבוהה בעולם, תואר שהקנה לה פרסום רב. לאחר השתלבותה בליגת האמריקנית זכתה בתואר שחקנית הכדורסל האירופאית הטובה ביותר לשנת 1999 על ידי "לה גזטה דלו ספורט". הובילה את ה-WNBA בחסימות במשך תשע שנים, ובממוצע חסימות למשחק במשך שמונה שנים. הייתה ריבאונדרית ההגנה המצטיינת בשנת 2001, ועל שמה רשום מספר החסימות הרב ביותר בהיסטוריה של הליגה האמריקנית.

דידק נפטרה בבריזביין מהתקף לב והיא בת 37, אם לשניים.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:שחקניות WNBA
קטגוריה:כדורסלניות לוס אנג'לס ספארקס
קטגוריה:כדורסלניות פולניות
קטגוריה:ילידות 1974
קטגוריה:פולנים שנולדו ב-1974
קטגוריה:פולניות שנפטרו ב-2011
קטגוריה:פולנים שנפטרו ב-2011
ג'ורג' פוט מור

**ג'ורג פוט מור** (George Foot Moore, 15 באוקטובר 1851 - 16 במאי 1931) היה כומר פרסביטריאני, מזרחן, חוקר מדעי הדתות, היהדות והתנ"ך. נחשב בין גדולי החוקרים הנוצרים של המקורות העבריים בתקופתו.

## קורות חייו
נולד בווסטצ'סטר, פנסילבניה, בארצות הברית למשפחה פרסביטריאנית. למד באוניברסיטת ייל והיה חבר באחוות הגולגולת והעצמות. לאחר מכן למד בסמינר התאולוגי של אנלון והוסמך ככומר ודוקטור לתאולוגיה. שימש ככומר הקהילה הפסביטריאנית שבפוטנאם, זיינסויל אשר במדינת אוהיו. מאוחר יותר לימד שפה וספרות עברית בסמינר התאולוגי של אנדובר במסצ'וסטס. בתקופה זו כתב את הביאור לספר שופטים בסדרת International Critical Commentary, שיצא לאור בשנת 1895. היה נשיא הסמינר בין השנים 1899 ו-1901. ב-1902 התמנה כפרופסור לתאולוגיה באוניברסיטת הרווארד וב-1904 היה לפרופסור להיסטוריה של הדת באוניברסיטת הרווארד. בין השנים 1913-1911 כיהן כנשיא החברה המזרחנית האמריקאית. נפטר בקיימברידג' שבמדינת מסצ'וסטס. עבודתו הידועה ביותר היא "היהדות במאות הראשונות של תקופת הנצרות" (Judaism in the First Centuries of the Christian Era). היה נשיא האקדמיה האמריקאית לאמנויות ולמדעים (1921 – 1924).

## בין כתביו

* A Critical and Exegetical Commentary on Judges (International Critical Commentary, 1895)
* The Literature of the Old Testament'' (1913)
* History of Religions (Vol. I, 1913; Vol. II, 1919)
* Metempsychosis (The Ingersoll Lecture, 1914)
* Judaism in the First Centuries of the Christian Era (1927). 


## קישורים חיצוניים
* 
* ג'ורג' פוט מור על רעיון התורה ביהדות THE IDEA OF TORAH IN JUDAISM 
* הערך Jehovah באנציקלופדיה ביבליקה (נכתב על ידי ג'ורג' פוט מור) 
* ההספד על מותו בחוברת ההספדים על בוגרי אוניברסיטת ייל לשנת 1930-1931 
* 

קטגוריה:אמריקאים ילידי פנסילבניה
קטגוריה:חוקרי דתות
קטגוריה:הבראיסטים
קטגוריה:חוקרי מקרא
קטגוריה:כמרים אמריקאים
קטגוריה:כמרים פרסביטריאנים
קטגוריה:בוגרי אוניברסיטת ייל
קטגוריה:סגל אוניברסיטת הרווארד
קטגוריה:נשיאי האקדמיה האמריקאית לאמנויות ולמדעים
קטגוריה:אמריקאים שנולדו ב-1851
קטגוריה:אמריקאים שנפטרו ב-1931
קטגוריה:חברי אחוות הגולגולת והעצמות
יום הסטודנטים הבין-לאומי

**יום הסטודנטים הבין-לאומי** הוא מועד בין-לאומי המצוין בקהילות סטודנטים ברחבי העולם, ב-17 בנובמבר.

במוסדות אקדמיים שונים בעולם יום הסטודנטים הבינלאומי נחגג באופן החסר מאפיינים לאומיים ומדגיש את המימד הרב-תרבותי של קהילת הסטודנטים הבינלאומית במוסד. במקורו, יום הסטודנטים הבינלאומי נקבע לזכר השתלטות השלטון הנאצי על אוניברסיטת קארל, בפראג שבצ'כוסלובקיה בשנת 1939, לאחר שפרצו במקום הפגנות לאחר הריגת הסטודנט יאן אופלטל והעובד ואצלב סדלצ'ק, וכן נגד כיבוש צ'כוסלובקיה.

הפגנות הסטודנטים בפראג החלו ב-28 באוקטובר 1939, על ידי תלמידים בפקולטה לרפואה של אוניברסיטת קארל, לציון יום עצמאותה של הרפובליקה הצ'כוסלובקית. הפגנות אלה דוכאו על ידי המשטר ובמהלכן נורה הסטודנט יאן אופלטל. ב-11 בנובמבר 1939 נפטר יאן אופלטל מפצעיו. ב-15 בנובמבר יצא ארונו בתהלוכה מפראג אל מקום הולדתו במורביה. בתהלוכה צעדו אלפי סטודנטים אשר הפכו את האירוע למצעד מחאה נגד השלטון הנאצי. בתגובה תפסו השלטונות תשעה מנהיגי סטודנטים ומרצים ואלה הוצאו להורג, למעלה מ-1,200 תלמידים ומרצים נשלחו למחנה ריכוז זקסנהאוזן, וכל האוניברסיטאות והמכללות בצ'כיה נסגרו בהוראת השלטון.

יום הסטודנטים הבינלאומי צוין לראשונה בשנת 1941 על ידי מועצת הסטודנטים הבינלאומית (בה היו חברים סטודנטים פליטים רבים) וזאת בהסכמת בנות הברית. גם אגודת הסטודנטים באוניברסיטה העברית החליטה לציין את היום. התאחדות הסטודנטים הבינלאומית (The International Union of Students) המשיכה מסורת זו והיא פועלת יחד עם התאחדות הסטודנטים האירופית (European Students' Union) להביא להכרה ביום הסטודנטים הבינלאומי כמועד בינלאומי רשמי של האומות המאוחדות.

## קישורים חיצוניים
* מאמר של התאחדות הסטודנטים הבינלאומית על יום הסטודנטים הבינלאומי 
## הערות שוליים

קטגוריה:אירועים בחודש נובמבר
קטגוריה:ארגוני סטודנטים
קטגוריה:חגים ומועדים
כמו צמח בר (אלבום)

"**כמו צמח בר**" הוא אלבומה ה-15 של הזמרת חוה אלברשטיין שיצא בקיץ 1975. האלבום מורכב ברובו משירי משוררים, ומרבית שיריו הפכו לנכסי צאן ברזל בתרבות העברית. הוא יצא לאור בחברת התקליטים CBS ישראל, והופק מוזיקלית ברובו על ידי מתי כספי. עוד השתתפו בעיבוד המוזיקלי חנן יובל, משה וילנסקי וג'רארד מישל כהן.

## סקירה
רבים מהשירים באלבום מתארים חוויות של שכול ואובדן או של געגועים וזיכרונות ילדות. בעקבות כך הפכו השירים מזוהים עם ימי זיכרון וימי אבל לאומיים, בייחוד לאור יציאתו לאחר מלחמת יום הכיפורים. השירים "את תלכי בשדה" ו"לכל איש יש שם" מושמעים בטקסי יום השואה, "אדבר איתך", "כמו צמח בר", "השכם השכם בבוקר " ו"חופים הם לפעמים" מושמעים בטקסי יום הזיכרון לחללי מערכות ישראל ו"שיר ליל שבת" שכיח בטקסי קבלת שבת. השיר ימי בנימינה הפך לאחד השירים המזוהים ביותר עם אהוד מנור לאחר מותו והשיר "פגישה לאין קץ" הוא בין הבולטים ביצירתו של נתן אלתרמן.

בשנת 2006 יצא האלבום במהדורה מחודשת, בה נכללה גם גרסת וידאו של השיר "כמו צמח בר" מהופעה חיה וכן ביצועי הופעה נוספים.

בעטיפת המהדורה המחודשת כתבה אלברשטיין: .

## רשימת רצועות

## קישורים חיצוניים

* 
* 
* 
* ביקורת על האלבום (הוצאה מחודשת), אתר yosmusic.com
* 
* 
* 

## הערות שוליים

קטגוריה:אלבומי חוה אלברשטיין
קטגוריה:מתי כספי
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
קטגוריה:אלבומי פלטינה כפולה ומעלה בישראל
קטגוריה:מלחמת יום הכיפורים בתרבות הישראלית
קטגוריה:אלבומי חברת CBS ישראל
המוזיאון האתנולוגי באדיס אבבה

**המוזיאון האתנולוגי באדיס אבבה** הוא מוזיאון העוסק בעיקר באתנולוגיה והשוכן באדיס אבבה, בירת אתיופיה. המוזיאון ממוקם בבניין הארמון ששימש את קיסר אתיופיה היילה סלאסי, השוכן כיום בקמפוס המרכזי של אוניברסיטת אדיס אבבה מצפון למרכז העיר. המוזיאון שופץ בתחילת המאה ה-21 והוא נחשב לאחד המוזיאונים החשובים והעשירים במדינה. עוד שוכנת במבנה הארמון ספריית המכון ללימודי אתיופיה, ובקומת הקרקע מוצגת תצוגת קבע העוסקת בתולדות המבנה. 

בקומה הראשונה תערוכה עשירה של חפצים ומלאכת יד מעשה ידיהן של הקבוצות האתניות השונות החיות במדינה, ואלה מוצגים לפי מפתח נושאי ובהתאם למעגל החיים, החל ממיתוסים דוגמת סיפורה של מלכת שבא, דרך לידה ובגרות ועד המוות. עוד מוצגים בקומה זו חדרי האמבטיה והשינה של הקיסר ותערוכת מטבעות. בקומה השנייה מוצגים אוסף כלי נגינה מקומיים ואוסף עשיר במיוחד של תשמישי קדושה וחפצי דת.

## קישורים חיצוניים

קטגוריה:אדיס אבבה: מוזיאונים
קטגוריה:מוזיאונים אתנוגרפיים
נמל התעופה הבין-לאומי פולקובו

**נמל התעופה הבין-לאומי "פולקובו"** (ברוסית: **Международный аэропорт Пулково**) הוא נמל התעופה המרכזי של סנקט פטרבורג בצפון-מערב רוסיה, וכמו כן נמל התעופה הגדול ביותר במחוז לנינגרד. נמל התעופה שוכן במרחק 20 ק"מ דרומית למרכז העיר בתחומי רובע מוסקבה ומחוז המשנה לומונוסוב שבמחוז לנינגרד.

נכון לפברואר 2015, בנמל התעופה פועלים שני טרמינלים:
* **טרמינל הנוסעים המרכזי (ЦПТ)** המשמש את כלל הנוסעים.
* **פולקובו-3** המשמש נוסעי מחלקת עסקים.

הבניין הישן של **פולקובו 1** נפתח בפברואר 2015 לאחר שעבר שיפוץ מקיף והוא משרת טיסות פנים וטיסות ממדינות שכנות כפינלנד וסקנדינביה. במרץ 2014 הופסקה עבודתו של טרמינל פולקובו-2 ששימש טיסות בין-לאומיות וההחלטה על שימושו העתידי נחה לפתחה של עיריית פטרבורג.

נמל התעופה משמש כנמל הבית של חברת התעופה הממלכתית "רוסיה", המעמידה את כלי הטיס הממלכתיים והנשיאותיים שמיועדים לטיסות של בכירי הממשל הרוסי. אארופלוט מבצעת כ-16% מכלל טיסותיה לנמל התעופה הזה או ממנו. נוסף לכך גם חברות התעופה אייר בלטיק, "ויבורג" ורוסיה משתמשות בפולקובו כנמל התעופה העיקרי שלהן.

ב-2023 עברו בו 20,400,000 נוסעים והוא שדה התעופה השני בגודלו ברוסיה והגדול מחוץ למוסקבה .

## היסטוריה
ימין|ממוזער|טרמינל פולקובו-1, לאחר השיפוץ
נמל התעופה נבנה ב-24 ביוני 1932, ותחילה שימש כשדה תעופה צבאי בשם "שוסיינאיה". ב-1933 יצאה טיסת הבכורה מלנינגרד למוסקבה וב-1941 קו לנינגרד–מוסקבה היה לקו טיסה סדיר. עם פרוץ מלחמת המולדת הגדולה שדה התעופה נקלע לחזית שדה הקרב והוא נסגר.

ב-27 בינואר 1944 חודשו הטיסות, עם הסרת המצור על לנינגרד. ב-15 בפברואר 1948 נמל התעופה שוסיינאיה החל בפעילות סדירה של מטוסים אזרחיים. בשנות ה-50 והשישים נמל התעופה התפתח והתרחב עם פתיחת טרמינל נוסף וקבלת הכרה על ידי הארגון הבין-לאומי לתעופה אזרחית.

ב-1973 שינה נמל התעופה את שמו ל"פולקובו", החלה סלילתו של מסלול נוסף ונפתח טרמינל "פולקובו 1". בשנת 1980 הועברו לשדה טיסות שקודם היו יוצאים מנמל התעופה רז'בקה. ב-1986 נפתח טרמינל "פולקובו 2" והחלו לפעול שני מסלולי טיסה, כאשר מסלול שלישי משמש לנחיתות בלבד.

בשנות ה-90 היה נמל התעופה בבעלותן של כמה חברות פרטיות, בעיקר גרמניות. ב-2007 הולאם נמל התעופה והועבר לאחריותה של עיריית סנקט פטרבורג, באותה שנה יצאה לדרך בנייתו של טרמינל שלישי עתידי (שהפך לפולקובו-3), ובשנת 2010 הופרט נמל התעופה, ועל תפעולו המבצעי אחראי כיום תאגיד Northern Capital Gateway -
Воздушные Ворота Северной Столицы.

תוכניות המודרניזציה של נמל התעופה ובכללן בניית הטרמינל החדש מהוות דוגמה ייחודית ברוסיה לשיתוף פעולה ממשלתי עם חברות פרטיות. עיריית פטרבורג ונמל התעופה חתמו על הסכם תפעול נמל התעופה למשך 30 שנה עם חברת "שערי האוויר של הבירה הצפונית", חברה בבעלות פרטית שעד סוף 2014 השקיעה למעלה ממיליארד יורו לצורך חידוש נמל התעופה ואחזקתו. מימון שהגיע כולו מכסף פרטי. החברה התחייבה לשלם מיסים עד 11,5% מההכנסות.

מאז 2021, קיימות תוכניות לבניית טרמינל נוסף, שיאפשר לנמל התעופה לקלוט עד 40 מיליון נוסעים בשנה. בדצמבר 2023 בהתאם לצו של ולדימיר פוטין בעלות זרה על מתקני הנמל נשללה.

800px|ממוזער|מרכז|מראה אל אזור ההמראות והנחיתות בנמל התעופה הבין-לאומי פולקובו

## תחבורה
ההגעה מנמל התעופה אל העיר מתבצעת בינתיים באמצעות קווי אוטובוסים ומוניות, ובעתיד מתוכננת הקמת תחנת רכבת תחתית.

קווי האוטובוסים היוצאים מנמל התעופה אל תחנת המטרו "מוסקבה" במרכז העיר הם קו 39, קו К-39 והקו המהיר 39А.

## קישורים חיצוניים

* 

* נמל התעופה פולקובו באתר A-Z World Airports

פולקובו
זכות במקרקעין

בחוק ומשפט, מוגדרת **זכות במקרקעין** כזכות שיש לאדם (או לישות) במקרקעין.

## בישראל

**זכות במקרקעין** במדינת ישראל נגזרת מתוך הוראות חוק המקרקעין.

על פי חוק זה, רישום של קרקע בפנקס הזכויות הרשמי הוא סופי ובלתי ניתן לערעור (למעט בטענות להונאה או כתוצאה מטעות).
עיקרון זה מקנה מימד של ודאות ואמינות של הרישומים ובכך מאפשר יציבות עסקית של תחום המקרקעין. סעיף 7 לחוק קובע כי עסקה במקרקעין טעונה רישום (על ידי הרוכש).

על פי החוק הישראלי מוגדרים שישה סוגים בלבד של זכויות במקרקעין:
* בעלות: זו היא הזכות החזקה ביותר. על פי זכות זו יכול בעלים של קרקע לבצע בה כל סוג של עסקה חוקית, מבלי לקבל את הסכמתו של גורם נוסף.
* שכירות: הזכות להחזיק במקרקעין כנגד תשלום תמורה. קיום של זכות שכירות מתנהלת על פי הסכם בין השוכר והמשכיר אשר מגדיר את חובותיהם וזכויותיהם אחד כלפי השני.
*משכנתה: שעבוד של מקרקעין על ידי בעל זכות הבעלות, לטובת אחר, על מנת להבטיח את זכויותיו. בדרך כלל נרשמת משכנתה על מנת להבטיח החזר של הלוואה שניתנה לבעל הקרקע.
* שאילה: זכות להחזיק בנכס ולהשתמש בו שלא לצמיתות, כשהזכות הוקנתה שלא בתמורה.
* זיקת הנאה: זכות לבצע שימוש במקרקעין למטרה מסוימת, אך בניגוד לשכירות, לא כוללת את הזכות להחזיק בה בצורה בלעדית. תנאי זיקת הנאה מתקיימים על פי הסכם בין הצדדים.
* זכות קדימה: זכות הניתנת למי שאינו הבעלים של נכס המקרקעין, להיות הראשון לקנות אותו במקרה שיוצע למכירה על ידי הבעלים. במקרה זה אין מוטלת חובת המכירה על הבעלים אלא החובה להציע אותם בראשונה לבעל זכות הקדימה.

יש להדגיש כי על פי חוק המקרקעין לא ניתן ליצור סוגים נוספים ושונים של זכויות במקרקעין אשר ירשמו בפנקס הזכויות, גם אם הוסכמו בין שני צדדים.

## לקריאה נוספת
* בניאן מוטי, פרקי יסוד בדיני מקרקעין. הוצאת האוניברסיטה המשודרת 1998

## הערות שוליים

*
קטגוריה:דיני מקרקעין
פיין און גבורה

**פּיין און גבורה: אין דעם יידישן עבר אין ליכט פון דער קעגנווארט** (יידיש: **ענות וגבורה: בעבר היהודי לאור המציאות של ימינו**) היא אנתולוגיה בעריכת יצחק צוקרמן ואליהו גוטקובסקי שיצאה לאור בגטו ורשה בחודש תמוז ה'ת"ש (יולי–אוגוסט 1940) על ידי תנועת דרור. המקראה הייתה לספר הראשון שהודפס בגטו ורשה, ואחריה יצא לאור גם המחזה "איוב" באותה הוצאה.

## הפקת החוברת
הדפסת האנתולוגיה הייתה יקרה ומסוכנת. בזמן עבודת ההדפסה היו חניכי "דרור" עומדים על המשמר מפני זרים, ושרים בקול רם כדי להסוות את רעש המכונות. המקראה שימשה לסמינר רעיוני של תנועת דרור שנערך בגטו, ובו הונחו יסודות רעיוניים וערכיים להקמת ארגון ההגנה העצמית בגטו "אי"ל" ולמרד גטו ורשה. האנתולוגיה הוברחה לגטאות אחרים, שם שימשה גם כן כלי חינוכי-רעיוני להתארגנויות יהודיות למרד.

את התוכן למקראה שאבו גוטקובסקי וצוקרמן מהספרייה שהייתה בקומונה של חברי דרור ברחוב דְזֶ'לְנָה (Dzielna) 34. התכנים שהיו כתובים עברית תורגמו ליידיש על ידי צוקרמן וגוטקובסקי. רבים שקיבלו את החוברת בחרו לכרוך אותה לספר.

## תוכן האנתולוגיה
האסופה מגוללת את סיפורי הפרעות, הרדיפות וההתעללויות שהיו מנת חלקן של קהילות היהודים במזרח ובמערב אירופה מאז המאה ה-11 ועד למאה ה-20. בין עדויות הזוועה מתוארים גם פרקי קידוש השם והתארגנויות ההגנה העצמית שהתארגנו בקרב הקהילות היהודיות במרוצת השנים. בסופה של האנתולוגיה מוזכרות גם המאורעות בארץ ישראל שהיו מנת חלקו של היישוב היהודי המתחדש. האסופה מרכזת מגוון מקורות יהודיים ובהם מכתבים, עדויות, תיעוד היסטורי, פובליציסטיקה ובלדות על אירועי הדמים שנעשו בעם היהודי.

עם הכותבים נמנים שלום אש, ר' שלמה בן שמעון, דוד בן משולם, שאול טשרניחובסקי, נתן נטע הנובר, שבתאי הכהן, אברהם אשכנזי, ניקולאי מינסקי (וילֶנקין), אחד העם, י"ח ברנר, חיים נחמן ביאליק, יצחק למדן, נחמן סירקין ויצחק טבנקין.

התקופות הנזכרות הן **[[מסעות הצלב]]** (גזירות תתנ"ו, הפרעות במגנצה), **[[גזירות ת"ח-ת"ט]]** (גזירות נמירוב, גזירות טולצ'ין, חורבן קהילות הנובר והומלר), **[[פרעות קישינב]], [[פרעות פטליורה]] ו[[יהדות אוקראינה#הפרעות|הפוגרומים באוקראינה]] בשנים 1917–1920** על רקע התארגנויות "**[[ההגנה העצמית]]**" היהודית בגולה והתפתחות ההגנה העצמית בארץ ישראל (מאורעות תל-חי).

## מהדורה עברית
בשנת 2003 הוציאה תנועת הנוער העובד והלומד (שלימים הקימה את תנועת דרור ישראל) באמצעות בית הדפוס שלה את המהדורה העברית הראשונה של האנתולוגיה. לצורך הוצאתה התחקו חברי התנועה אחר המקורות העבריים מהם תרגמו גוטקובסקי וצוקרמן ליידיש, ותרגמו את קטעי הקישור ביידיש לעברית. ההוצאה הראשונה של האנתולוגיה הוגשה כחוברת, שהזכירה את ההוצאה המקורית של האנתולוגיה בגטו. בשנת 2011 הוציאה תנועת דרור ישראל את האנתולוגיה כספר שראה אור בהוצאת "דרור לנפש".

## לקריאה נוספת

* יצחק צוקרמן (אנטק), **שבע השנים ההן: 1939–1946 (ערך והביא לדפוס: עמנואל ביחובסקי),** לוחמי הגטאות: הקיבוץ המאוחד, 1990. 

## קישורים חיצוניים
* דף הספר באתר ההוצאה לאור - "דרור לנפש"
* כריכת האנתולוגיה המקורית בארכיון בית לוחמי הגטאות (באתר קטלוג המידע הישראלי)

## הערות שוליים

קטגוריה:גטו ורשה
קטגוריה:הנצחת גטו ורשה
קטגוריה:השואה: מסמכים ותיעוד
קטגוריה:ספרות יהודית
קטגוריה:פרעות ופוגרומים בשואה
ד'אלמברטיאן

במתמטיקה ופיזיקה, בעיקר בתחומים תורת היחסות הפרטית, אלקטרומגנטיות ותורת הגלים, **אופרטור ד'אלמבר** או **ד'אלמברטיאן**, המסומל באמצעות \scriptstyle\Box ("בוקס") ונקרא על שם ז'אן לה רון ד'אלמבר, הוא הרחבה של הלפלסיאן למרחב מינקובסקי ה-4 ממדי.

בקואורדינטות קרטזיות הוא מוגדר על ידי:
: 
\begin{align}
\Box & = \partial_\mu \partial^\mu = g_{\mu\nu} \partial^\nu \partial^\mu = \frac{1}{c^2}\frac{\partial^2}{\partial t^2} - \frac{\partial^2}{\partial x^2} - \frac{\partial^2}{\partial y^2} - \frac{\partial^2}{\partial z^2} = \frac{1}{c^2}{\partial^2 \over \partial t^2} - \nabla^2
\end{align}


כאשר g_{\mu\nu} = \begin{pmatrix}1&0&0&0\\0&-1&0&0\\0&0&-1&0\\0&0&0&-1\end{pmatrix}  היא מטריקת מינקובסקי ו-\nabla^2 הוא הלפלסיאן והמכפלה מחושבת על פי הסכם הסכימה של איינשטיין.

## שימושים
* משוואת קליין-גורדון נכתבת באמצעות הד'אלמברטיאן:
: (\Box + m^2) \psi = 0. \, 
:כאשר \psi\, היא פונקציית הגל של חלקיק יחסותי חופשי חסר ספין ו-m\, היא מסת החלקיק.

* משוואת הגלים האלקטרומגנטיים בריק נכתבת באמצעות הד'אלמברטיאן:
: \Box A^{\mu} = 0 
:כאשר  A^{\mu} =( \phi, \vec A )  הוא ה-4-וקטור של הפוטנציאל האלקטרומגנטי היחסותי של השדה האלקטרומגנטי. 

* משוואת הגלים לתנודות קטנות יכולה להכתב באמצעות הד'אלמברטיאן:
: \Box_{c} u\left(x,t\right) \equiv u_{tt} - c^2u_{xx} = 0\,
:כאשר u\left(x,t\right)\, זו התזוזה מנקודת שיווי המשקל.

* פונקציית גרין G(x-x')\, עבור הד'אלמברטיאן מקיימת:
: \Box G(x-x') = \delta(x-x')
:כאשר \delta(x-x')\, היא פונקציית דלתא של דיראק ו-x\, ו-x'\, הם נקודות במרחב מינקובסקי. פתרון המשוואה נותן את פונקציית גרין:
:G(t,x,y,z) = \frac{1}{2\pi} \Theta(t) \delta(t^2 - x^2 - y^2 - z^2) = \frac{1}{4\pi r} \Theta(t) \delta\left(t - \frac{r}{c}\right)
:כאשר \,\Theta היא פונקציית מדרגה.

## קישורים חיצוניים
* 

קטגוריה:אופרטורים דיפרנציאליים
קטגוריה:אנליזה וקטורית
קטגוריה:תורת היחסות
אגד גולן

ממוזער|אוטובוס בין עירוני של חברת אגד גולן בתחנה המרכזית טבריה.[שמאל|ממוזער|250px|אוטובוס של "רמה תחבורה ציבורית גולן" ב[חמת גדר]]
**אגד גולן** היא חברת תחבורה ציבורית המשרתת את תושבי רמת הגולן.
בעבר פעלה במועצה **רמה תחבורה ציבורית גולן**.

## היסטוריה
### רמה תחבורה ציבורית גולן
ב־2010 פרסמה מועצה אזורית גולן מכרז לבחירת מפעיל לחלק מקווי התחבורה הציבורית באשכול רמת הגולן. במכרז זכתה חברת רמה תחבורה בע"מ.

החברה נוצרה כדי לספק תחבורה זמינה יותר לתושבי רמת הגולן, וב-1 במאי 2011 נכנסה לפעולה באזור במקום חברת אגד.

המועצה האזורית, בתמיכת המדינה, אחראית להפעלת התחבורה הציבורית באזור. בתכנון השתתפו אנשי משרד התחבורה ואגף החשב הכללי במשרד האוצר.

החברה רכשה 17 אוטובוסים חדשים ו-6 אוטובוסים זעירים. במערך ההיסעים שולבו גם 12 האוטובוסים הצהובים של מועצה אזורית גולן, המסיעים את תלמידי בתי הספר התיכוניים, ומעתה משמשים בו זמנית כקווי תחבורה ציבורית. מספר הנסיעות היומיות באזור הוגדל כמעט פי 6, מ-30 ל-175.

רמה הפעילה קווי תחבורה המובילים אל מרכזי אשכולות היישובים (קצרין, בני יהודה, מרום גולן וחיספין וכן מסעדה ומג'דל שמס), ומהם אל ערים מחוץ לאזור (קריית שמונה, חצור הגלילית, טבריה, צפת ועפולה).

לקראת פקיעת תקופת הזכיינות של רמה הוציאה מועצה אזורית גולן בנובמבר 2023 מכרז להפעלת התחבורה במועצה. בו זכתה אלקטרה-אפיקים, אך המכרז בוטל בידי בית המשפט המחוזי בלוד בשבתו כבית משפט לעניינים מינהליים בעקבות ניגוד עניינים בו כותב המכרז עבד במקביל עבור אלקטרה. באוקטובר 2024 בית המשפט העליון דחה את ערעור המועצה ואלקטרה על ההחלטה.

חברת רמה סיימה את פעילותה עם תום תקופת הזיכיון בנובמבר 2023 והפעלת הקווים עברה זמנית לשלוש חברות הסעים אשר הפעילו זמנית את הקווים עד לכניסת אגד גולן.

### אגד גולן
בפברואר 2025 זכתה אגד במכרז חדש של מועצה אזורית גולן להפעלת קווי האוטובוס במועצה האזורית באמצעות חברת הבת אגד רמת הגולן שהוקמה לצורך המכרז. ב־31 באוקטובר 2025 החלה אגד גולן להפעיל את התחבורה הציבורית בגולן לצד המועצה האזורית.

## צי החברה
צי חברת "אגד גולן" כולל 46 אוטובוסים. 39 אוטובוסים בין-עירוניים מסוג KLQ6121YA של חברת הייגר ו 7 מיניבוסים בין-עירוניים תוצרת מרצדס.

אוטובוסים אלו פועלים לצד האוטובוסים הצהובים של המועצה האזורית עצמה.

## קישורים חיצוניים

* 
* ב-1 במאי - נוסעים בתחבורה ציבורית גולן, באתר האינטרנט של מועצה אזורית גולן
* 

## הערות שוליים

קטגוריה:מועצה אזורית גולן
קטגוריה:חברות אוטובוסים ישראליות
קטגוריה:רמת הגולן: תחבורה
קטגוריה:ישראל: חברות שהוקמו ב-2011